《暮春偕小米由云栖抵理安回至南屏晚眺 其一》
清代·胡敬

薄雾不成雨，霁景明朝晖。行行准芳塍，麦老豆荚肥。

传闻竹深准，有士开禅扉。岂惟竹径深，水绕山亦围。

竹深不见天，零露午未晞。此中得延伫，日暮应忘归。

何必定入门，妙理悟者稀。

作者简介：清浙江仁和人，字以庄，号书农。嘉庆十年进士。累官侍讲学士。诗文兼美。有《崇雅堂诗文集》。